Ce ascund locurile de joacă din România: ”Fără inspecții regulate, orice parc poate deveni un loc periculos”
Locurile de joacă pentru copii pot ascunde o mulțime de nereguli. Vara aceasta au fost desfășurate controale în peste 130 de parcuri din Sectorul 2 al Capitalei, în urma cărora au fost descoperite elemente de lemn putrezit, echipamente montate incorect, dar și alte deficiențe. Experții vorbesc în acest caz de necesitatea supravegherii sporite, mai ales din partea părinților, pentru a fi evitate accidentările.